3. Прогонване на НПО от Дарфур (гласуване) 
- Преди гласуването на параграф 1:
Martine Roure
от името на групата PSE. - (FR) Г-жо председател, предлагам устно предложение за изменение, което да бъде вмъкнато след параграф 1: "Настоява за незабавното и безусловно освобождаване на всички хуманитарни работници от белгийската секция на Лекари без граници (Médecins sans frontières (MSF), които бяха отвлечени вчера от служебни помещения на MSF-Белгия в Сараф-Умра, на 200 км западно от Ел-Фашер, столицата на Северен Дарфур".
Jacek Saryusz-Wolski
- (FR) Г-жо председател, думата "вчера" не трябва да е там, защото резолюцията трябва да е валидна повече от един ден.
Martine Roure
- (FR) Г-жо председател, извинявайте, но не разбирам защо трябва да има ограничение за време. Няма ограничение за време.
Повтарям: "Настоява за незабавното и безусловно освобождаване на всички хуманитарни работници". "Незабавно" ли ви притеснява?
Председател
Г-жо Roure, думата "вчера". Вие казахте "вчера".
Martine Roure
- (FR) Г-жо председател, съгласна съм. Извинявайте. Заличете "вчера". Вие сте напълно права.
Charles Tannock
Г-жо председател, моята група предлага да бъдат заличени параграфи 2 и 6. Това е не защото не подкрепяме съдържанието, а защото считаме, че не са необходими в тази резолюция и, предвид деликатността на ситуацията, може да помогне на г-н Al-Bashir да отмени решението си и да позволи връщането на НПО. Затова призоваваме да бъдат заличени параграфи 2 и 6. Разбирам, че ще има подобно искане от социалистите и те ще искат и заличаване на параграф 5, което също поддържаме по аналогични причини.
Martine Roure
Потвърждавам току-що казаното от г-н Tannock и по същите причини ние искаме заличаване на параграф 5.
Paul Rübig
(DE) Г-жо председател, имам едно искане. Тъй като имаме избори на 7 юни и понастоящем има голям приток на посетители, бих помолил да проучим по време на сесиите през април и май тук, в Страсбург, дали ще е възможно всички зали, включително пленарната, да бъдат отворени за посетители до полунощ, за да се погрижим както подобава за всички посетители.
Председател
Сесията на Европейския парламент се прекъсва.
